CELEX: 62011CN0486
Language: fi
Date: 2011-09-22 00:00:00
Title: Asia C-486/11: Ennakkoratkaisupyyntö, jonka Tribunal da Relação de Guimarães (Portugali) on esittänyt 22.9.2011 — Jonathan Rodrigues Esteves v. Seguros Allianz Portugal SA

3.12.2011   
            
            
               FI
            
            
               Euroopan unionin virallinen lehti
            
            
               C 355/10
            
         Ennakkoratkaisupyyntö, jonka Tribunal da Relação de Guimarães (Portugali) on esittänyt 22.9.2011 — Jonathan Rodrigues Esteves v. Seguros Allianz Portugal SA
   (Asia C-486/11)
   2011/C 355/16
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal da Relação de Guimarães
   
      Pääasian asianosaiset
   
   
      Kantaja: Jonathan Rodrigues Esteves
   
      Vastaaja: Seguros Allianz Portugal SA
   
      Ennakkoratkaisukysymykset
   
   
               a)
            
            
               Onko moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä annettuun kolmanteen direktiivin 90/232/ETY (1) viidennen direktiivin (2005/14/EY) (2) 4 artiklalla lisättyä 1 a artiklaa tulkittava siten, että se on esteenä (Portugalin Código Civilin 505 ja 570 §:n kaltaiselle) kansalliselle lainsäädännölle, jonka mukaan pakollinen liikennevakuutus ei kata vastuuta pyöräilijälle liikenneonnettomuudessa, jossa olivat osallisina henkilöauto ja polkupyörä, aiheutuneista henkilö- ja omaisuusvahingoista, jos onnettomuus johtui yksin pyöräilijän menettelystä?
            
         
               b)
            
            
               Jos vastaus on myöntävä eli jos tällainen korvauksen epääminen on unionin oikeuden vastaista, onko mainittujen unionin säännösten tulkinta esteenä sellaiselle kansalliselle lainsäädännölle, jossa tätä korvausta rajoitetaan tai vähennetään, kun otetaan huomioon yhtäältä pyöräilijän tuottamus ja toisaalta ajoneuvon käyttämiseen liittyvä riski vahinkojen aiheutumisessa?
            
         
      (1)  EYVL L 129, s. 33.
   
      (2)  EUVL L 149, s. 14.